รัฐบาลไทย-ข่าวทำเนียบรัฐบาล-เลขาธิการคณะกรรมการนโยบายการพัฒนาระเบียงเศรษฐกิจฯ ชี้แจงโครงการระเบียงเศรษฐกิจภาคตะวันออก (EEC)
วันพุธที่ 23 สิงหาคม 2560
เลขาธิการคณะกรรมการนโยบายการพัฒนาระเบียงเศรษฐกิจฯ ชี้แจงโครงการระเบียงเศรษฐกิจภาคตะวันออก (EEC)
เลขาธิการคณะกรรมการนโยบายการพัฒนาระเบียงเศรษฐกิจฯ ชี้แจงโครงการ EEC ยืนยันทุกโครงการภายใต้ EEC Track ที่ได้รับความเห็นชอบจากคณะกรรมการนโยบายฯ ต้องดําเนินการตามขั้นตอนครบถ้วนตาม พ.ร.บ. ร่วมลงทุนกับเอกชน หรือให้เอกชนเป็นผู้ลงทุน พ.ศ. 2556
วันนี้ (23 ส.ค.60) นายคณิศ แสงสุพรรณเลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก สํานักงานเพื่อการพัฒนาระเบียงเศรษฐกิจพิเศษภาคตะวันออกกระทรวงอุตสาหกรรมได้กล่าวชี้แจงกรณีประเด็นข่าว นสพ.แนวหน้า (ประจําวันที่ 19 สิงหาคม 2560) คอลัมน์บ้านเกิดเมืองนอน ตั้งข้อสังเกตถึงโครงการระเบียงเศรษฐกิจภาคตะวันออก (EEC) ดังนี้
1) เหตุใด EEC จึงมีอํานาจกําหนดการพัฒนาสนามบินอู่ตะเภา กําหนดการทํากิจการรถไฟโดยสารความเร็วสูง สายสนามบินดอนเมือง-มักกะสัน-สุวรรณภูมิ-อู่ตะเภา-ระยอง รวมทั้งบริหารจัดการทํารถไฟทางคู่รางกว้าง 1 เมตรเชื่อมสามท่าเรือในภาคตะวันออก และนําที่ดินของการรถไฟแห่งประเทศไทยไปใช้ประโยชน์ นั้น เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก ได้กล่าวว่า รัฐบาล โดย นายกรัฐมนตรี ได้กําหนดให้มีสํานักงานเพื่อการพัฒนาระเบียงเศรษฐกิจพิเศษภาคตะวันออก (EEC) ตามคําสั่ง คสช. ที่ 2/2560 วันที่ 17 มกราคม 2560 ที่กําหนดและกําหนดให้ มีคณะกรรมการนโยบายการพัฒนาระเบียงเศรษฐกิจพิเศษภาคตะวันออก ซึ่งมีนายกรัฐมนตรีเป็นประธาน ทําหน้าที่ในการพิจารณากําหนดและอนุมัติโครงการในพื้นที่ EEC ซึ่งหมายถึง ฉะเชิงเทรา ชลบุรี และระยอง โดย กรรมการนโยบายฯ ได้อนุมัติโครงการรถไฟความเร็วสูงเชื่อมโยงสนามบิน 3 แห่ง อย่างไร้รอยต่อ มอบให้หน่วยงานเจ้าของโครงการเป็นผู้ดําเนินการ สํานักงานเพื่อการพัฒนาระเบียงเศรษฐกิจพิเศษภาคตะวันออก(EEC) เป็นหน่วยงานประสานและร่วมกํากับการดําเนินโครงการ ให้มีประสิทธิภาพ
2) ส่วนมีการศึกษาวิจัยเกี่ยวกับการบริหารจัดการทั้งสนามบิน รถไฟ ที่ดิน อันเป็นผลประโยชน์จํานวนกว่า 2 ล้านล้านบาทหรือไม่ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก ได้ชี้แจงว่า การดําเนินกิจกรรมต่างๆ ตามที่คณะกรรมการนโยบายฯ พิจารณาเห็นชอบโครงการทุกโครงการ หน่วยงานเจ้าของโครงการ จะดําเนินการตามมติคณะกรรมการนโยบายฯ ซึ่งจะได้ว่าจ้างที่ปรึกษาจัดทํารายงานการศึกษาความเหมาะสมด้านวิศวกรรม เศรษฐกิจ และสิ่งแวดล้อม และการบริหารจัดการ ตามเกณฑ์/ระเบียบที่ราชการกําหนดทุกประการ ตามมาตรฐานสากล และโปร่งใส
3) กรณีไม่มีการเปิดประมูลรายโครงการ ซึ่งหน่วยงานที่ดูแลรับผิดชอบไม่ดําเนินการและกระทําโดยการเปิดเผยภายใต้กฎหมายการลงทุนระหว่างรัฐกับเอกชน เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก ได้กล่าวยืนยันว่า ทุกโครงการภายใต้ EEC Track ที่ได้รับความเห็นชอบจากคณะกรรมการนโยบายฯ ต้องดําเนินการตามขั้นตอนครบถ้วนตาม พ.ร.บ. ร่วมลงทุนกับเอกชน หรือให้เอกชนเป็นผู้ลงทุน พ.ศ. 2556 โดยมีการปรับวิธีดําเนินการใหม่ให้กระชับขึ้น เรียกว่า. โดยประกาศคณะกรรมการนโยบายการพัฒนาระเบียงเศรษฐกิจพิเศษภาคตะวันออก เรื่องหลักเกณฑ์ วิธีการ เงื่อนไข และกระบวนการในการร่วมลงทุนกับเอกชนหรือให้เอกชนเป็นผู้ลงทุน พ.ศ.... ซึ่งเป็นการปฏิรูประบบวิธีปฏิบัติติราชการให้สอดคล้องกับยุคสมัย และดําเนินการเพื่อประโยชน์สูงสุดของชาติ
4) มีการประเมินผลได้ ผลเสีย จากการใช้ทรัพย์สมบัติของชาติมูลค่า 2 ล้านล้านบาท ในเวลา 99 ปี ว่าคุ้มค่ากันหรือไม่เพียงใด เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก ได้กล่าวว่า ทุกโครงการ (ข้อ 2) มีการประเมินการความคุ้มค่า ของโครงการ ตามหลักการสํารวจศึกษา feasibility study โดยผู้เชี่ยวชาญที่เป็นที่ยอมรับและมีการดําเนินการตาม พรบ...บริหารราชการแผ่นดิน และเป็นการพัฒนา ขีดความสามารถในการพัฒนาทรัพยากรที่มีอยู่ให้คุ้มค่า โดยไม่ได้ ใช้ ทรัพยากรของชาติโดยสิ้นเปลืองออกไปแต่อย่างใด การพัฒนาระบบ infrastructure ไม่ควรนํามาเปรียบเทียบกับ ทรัพยากรธรรมชาติในสาขาอื่น เพราะผลประโยชน์โดยรอบในเชิงสังคมโดยรวมมีมูลค่ามากกว่า
5) ส่วนรถไฟความเร็วสูงเชื่อมสามสนามบิน ไม่ใช่รถไฟแอร์พอร์ตลิ้งค์ที่เชื่อมต่อสนามบินโดยไม่ต้องมีการ check in และ check out แต่เป็นระบบรถไฟโดยสารที่เป็นธุรกิจโดยสารปกตินั้น มีความจําเป็นใด โดยเฉพาะจะปล่อยแอร์พอร์ตลิ้งค์เดิมให้เสียหายต่อไปหรือไม่ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก ได้กล่าวชี้แจงว่า รถไฟความเร็วสูงเชื่อม 3 สนามบิน วัตถุประสงค์หลักอย่างหนึ่งคือรองรับผู้โดยสารเชื่อมระหว่างกรุงเทพฯกับสนามบินอู่ตะเภา จึงต้องการ check in check out ที่สถานีมักกะสัน การเชื่อมต่อ 3 สนามบินจะทําให้กิจการของแอร์พอร์ตลิงค์มีทางเลือกในการใช้บริการเพิ่มขึ้น เพราะผู้โดยสารจะสามารถเชื่อมการเดินทางโดยโครงข่ายที่เชื่อมต่อได้มากขึ้น
------------------------
ข้อ: สํานักงานเพื่อการพัฒนาระเบียงเศรษฐกิจพิเศษภาคตะวันออกกระทรวงอุตสาหกรรม